 Sidoo kale ciidanka AMISOM ee Soomaaliya ka howlgala dowladdu kama warqabto howlahooda iyo waxa ay qabtaan, waxayna ciidamadaasi dalka soo geliyaan hayado ajnabi ah oo dowladda aan u diiwaan gashanaynin kuwaasoo xafiisyo ku leh xerada ugu weyn ciidamada AMISOM ee Xalane oo ku taala duleedka dambe ee garoonka diyaaradaha Muqdisho, sidoo kale dowladaha waaweyn ee reer Galbeedka ayaa xarumo, xabsiyo iyo xafiisyo qarsoodi ah ku leh xeradaas, dowladduna howlaha xeradaas ka socda maba la socoto oo dalka ayaa si gaar ah loo maamulanayaa. 